**Barnebokkritikk, Periskop og Norsk barnebokinstitutt inviterer til kritikerseminar fredag 27. oktober, med temaet «Barnelitteraturen i vår tid».**

**Barnebokkritikk feirer 20 år i 2023, og inviterer til jubileumsseminar for kritikere og andre interesserte på Norsk barnebokinstitutt, Oslo, 27. oktober 2023. Vi inviterer gründere og nøkkelpersoner i BBK fra Norge og Norden til å diskutere hva som har kjennetegnet barne- og ungdomslitteraturen og -kritikken de siste tiårene.**

Barnebokkritikk går ut fra at bibliotekarer har en særlig kompetanse på nettopp feltet «barnelitteraturen i vår tid», med sin kontinuitetskunnskap og dypdykks- og tendensforståelse, og håper og tror at dette seminaret kan være interessant for bibliotekarer.

Kritikerseminaret, som er blitt arrangert årlig fra 2016 av, har fra begynnelsen tatt sikte på å holde seg med et tema som gjør at kritikere tenker nytt og faglig styrket om sitt eget virke, men som også er relevant for andre i barne- og ungdomsbokbransjen. Derfor har vi alltid hatt bibliotekarer, formidlere, lærere, forskere og studenter på deltagerlisten, sammen med forlagsfolk, forfattere, illustratører og kulturrådsrepresentanter, dessuten folk fra Foreningen !les, Leser søker bok, NBI, NFFO, Grafill og andre litterære organisasjoner. Deltagere er ellers kommet fra hele Norge, Skandinavia og Norden.

Vi ønsker med disse seminarene å danne en tematisk plattform som angår oss alle, der vi antar at på dette tross alt vesle barne- og ungdomsbokfeltet ønsker å trekke i samme retning.

Velkommen til seminar!

For påmelding og mer informasjon:

<https://www.barnebokkritikk.no/barnelitteraturen-i-var-tid/>

Beste hilsen

Ingvild Bræin

Barnebokkritikk

Her er lenker til tidligere seminarer:

https://www.barnebokkritikk.no/strek-i-tegningen/

https://www.barnebokkritikk.no/retorikken-i-kritikken/

<https://www.barnebokkritikk.no/barn-og-unge-som-kritikere/>

<https://www.barnebokkritikk.no/for-moro-skyld/>

<https://www.barnebokkritikk.no/formidle-eller-kritisere-hva-er-forskjellen/>

<https://www.barnebokkritikk.no/kanon-ka-no/>

<https://www.barnebokkritikk.no/tabuer-i-barnelitteraturen/>